**โครงการ กต.ตร. พบประชาชน   
ประจำปีงบประมาณ พ.ศ.2567**

-------------------------------------------

**1. ชื่อโครงการ โครงการ กต.ตร. พบประชาชน**

**2. ผู้รับผิดชอบโครงการ สถานีตำรวจนครบาลพหลโยธิน**

**3. หลักการและเหตุผล**

ตามพระราชบัญญัติตำรวจแห่งชาติ พ.ศ.2565 มาตรา 7 ให้สำนักงานตำรวจแห่งชาติจัดระบบ  
การบริหารการปฏิบัติงานด้านการป้องกันและปราบปรามการกระทำความผิดทางอาญา การรักษาความสงบเรียบร้อย และการรักษาความปลอดภัยของประชาชนให้เหมาะสมกับความจำเป็นของแต่ละท้องถิ่นและชุมชน   
โดยต้องให้องค์กรปกครองส่วนท้องถิ่น องค์กรภาคเอกชน และชุมชนมีส่วนร่วม ทั้งในส่วนที่เกี่ยวกับนโยบาย งบประมาณ และอาสาสมัคร ตลอดจนการติดตามตรวจสอบการปฏิบัติงานตำรวจ ทั้งนี้ ตามหลักเกณฑ์และวิธีการ  
ที่ ก.ต.ช. กำหนดและมาตรา 15 (4) กำหนดให้มีคณะกรรมการตรวจสอบและติดตามการบริหารงานตำรวจของกรุงเทพมหานคร จังหวัด และสถานีตำรวจต่างๆ เพื่อตรวจสอบติดตามและประเมินผลการปฏิบัติงานของข้าราชการตำรวจในเขตพื้นที่ดังกล่าว แล้วรายงาน ก.ต.ช. เพื่อพิจารณาดำเนินการตามควรแก่กรณีต่อไป และสำนักงานตำรวจแห่งชาติได้จัดทำแผนปฏิบัติราชการ ประจำปีงบประมาณ พ.ศ.2567 โดยยุทธศาสตร์ที่ 2   
เพิ่มประสิทธิภาพในการสร้างความปลอดภัยในชีวิตและทรัพย์สิน การอำนวยความยุติธรรมทางอาญา ประเด็นยุทธศาสตร์ที่ 2.1 เสริมสร้างความปลอดภัยในชีวิตและทรัพย์สินและความมั่นคงของมนุษย์ เรื่อง สร้างการมีส่วนร่วมในการป้องกันปราบปรามอาชญากรรม

เพื่อรองรับแผนปฏิบัติราชการสำนักงานตำรวจแห่งชาติ พ.ศ. 2567 ให้ดำเนินการไปอย่างมีประสิทธิภาพและประสิทธิผล และเพื่อเป็นการสนับสนุนการใช้กลไก กต.ตร.สถานีตำรวจนครบาลพหลโยธิน ในการเข้ามามีส่วนร่วมกับหน่วยงานในสังกัดสำนักงานตำรวจแห่งชาติตามแผนปฏิบัติราชการสำนักงานตำรวจแห่งชาติ ประจำปีงบประมาณ พ.ศ. 2567 จึงจัดโครงการ กต.ตร. พบประชาชน เพื่อส่งเสริมให้คณะกรรมการตรวจสอบและติดตามการบริหารงานตำรวจ สถานีตำรวจ (กต.ตร.สน./สภ.) ในการเข้ามามีส่วนร่วมกับหน่วยงานในสังกัดสำนักงานตำรวจแห่งชาติ ตามแผนปฏิบัติราชการสำนักงานตำรวจแห่งชาติ ประจำปีงบประมาณ พ.ศ. 2567

**4. วัตถุประสงค์**

4.1 เพื่อเป็นแสวงหาความร่วมมือจากประชาชนโดย กต.ตร.สถานีตำรวจนครบาลพหลโยธิน

4.2 เพื่อให้ กต.ตร.สถานีตำรวนครบาลพหลโยธิน ได้มีโอกาสรับทราบสภาพปัญหา  
ความเดือดร้อน และความต้องการของประชาชนในพื้นที่

4.3 เพื่อประชาสัมพันธ์ให้ประชาชนในพื้นที่ทราบถึงภารกิจของสถานีตำรวจและกรรมการ   
กต.ตร.สถานีตำรวจนครบาลพหลโยธิน

**5. เป้าหมาย**

5.1 กต.ตร.สถานีตำรวจนครบาลพหลโยธิน เพื่อร่วมพัฒนาชุมชนและให้คำปรึกษาเกี่ยวกับการพัฒนาชุมชนเพื่อปรับปรุงคุณภาพชีวิตของลูกบ้านในชุมชน

5.2 เจ้าหน้าที่ตำรวจของสถานีตำรวจนครบาลพหลโยธิน เพื่อทราบสภาพปัญหาของชุมชนที่จะนำมาปรับใช้ในกรณีการทำงาน

5.3 ประชาชนในพื้นที่รับผิดชอบของสถานีตำรวจนครบาลพหลโยธิน /ชุมชน เพื่อลดปัญหาของชุมชนให้น้อยลงและเพิ่มคุณภาพชีวิตให้ดีมากขึ้น

**6. วิธีการดำเนินการ**

6.1 ประสานงานให้ กต.ตร.สถานีตำรวจนครบาลพหลโยธิน ได้รับทราบวัน เวลา และสถาที่ดำเนินโครงการ

6.2 ประชุมทำความเข้าใจกับ กต.ตร.สถานีตำรวจนครบาลพหลโยธิน ที่จะเข้าร่วมโครงการได้รับทราบแนวทางและวิธีการประชาสัมพันธ์ ตลอดจนรูปแบบในการประชาสัมพันธ์เกี่ยวกับภารกิจของสถานีตำรวจและ กต.ตร.สถานีตำรวจนครบาลพหลโยธิน

6..3 ดำเนินโครงการตามวัน เวลา และสถานที่ตามที่กำหนด

6.4 สรุปผลการดำเนินการในส่วนที่เกี่ยว พร้อมรวบรวมข้อคิดเห็นและความต้องการของประชาชนในการเสริมสร้างความปลอดภัยในชีวิตและทรัพย์สิน และรายงานผลให้หน่วยงานต้นสังกัดทราบ

**7. ระยะเวลาดำเนินการ**

ในห้วงปีงบประมาณ พ.ศ. 2567 ตุลาคม -มีนาคม 2567

**8. งบประมาณในการดำเนินงาน**

งบประมาณสนับสนุนจาก ( คณะกรรมการ กต.ตร. สถานีตำรวจนครบาลพหลโยธิน )

**9. ผลที่คาดว่าจะได้รับ**

9.1 กต.ตร.สถานีตำรวจนครบาลพหลโยธิน ได้รับฟังรับทราบสภาพปัญหาความเดือดร้อน และความต้องการของประชาชนด้วยตนเอง และสามารถนำมากำหนดแนวทางในการแก้ไขปัญหาได้อย่างแท้จริง

9.2 ข้าราชการตำรวจและประชาชนโดยทั่วไปเข้าใจในบทบาทและภารกิจของ กต.ตร.

9.3 ได้รับความร่วมมือจากประชาชนในพื้นที่ในการดำเนินการตามภารกิจของตำรวจในการเสริมสร้างความปลอดภัยในชีวิตและทรัพย์สิน

------------------------------------------------------------------

พันตำรวจโท ผู้เสนอโครงการ


( วุฒิชัย ปานสมบัติ )

สารวัตรอำนวยการ สถานีตำรวจนครบาลพหลโยธิน

พันตำรวจโท ผู้เห็นชอบโครงการ

( กชกร ไทรศาศวัต )

รองผู้กำกับการ (ป้องกันปราบปราม) สถานีตำรวจนครบาลพหลโยธิน



พันตำรวจเอก ผู้อนุมัติโครงการ

( ชิศณุพงศ์ สุริยานนท์ )

ผู้กำกับการสถานีตำรวจนครบาลพหลโยธิน







